Mafia

Mafia è na palora ca a l'accuminzagghia nnicava n'urganizzazzioni criminali urigginaria dâ Sicilia.
La palora trasìu ntî la tirminoluggìa munniali pi nnicari àutri urganizzazzioni criminali dû stissu tipu dâ mafia, puru si di àutri urìggini.

 Etimoluggìa 
La sprissioni mafia addiventa na palora currenti ncuminciannu dû 1863, cu lu dramma scrittu n sicilianu I mafiusi di la Vicaria di Giuseppi Rizzottu e Caitanu Musca, chi appi nu successu granni e fu traduciutu n talianu, napulitanu e minighinu, diffunnennu lu tèrmini nta tuttu lu tirritoriu talianu.

Secunnu a Giuseppe Pitrè la palora vinìa usata già nta nu riuni pupulari di Palermu e era sinònimu di biddizza e vaggiardizza.

Agghiri a lu 1860 la palora cumpari videmmma nta ducumenti ufficiali pi nnicari nun sulu l'assuciazzioni di dilinchenti di l'èbbica, ma puru lu tipu di cumpurtamentu di arcuni strati dâ sucitati siciliana.

Pari ca l'itimuluggia addiscienni di l'àrabbu: di mahfil ("adunanza", "loggi") o di mahas ("millantiria").

 Urìggini 
Già ntô 1412 n Toledo cc'èranu li “Onorati società”; la Spagna ntruducìu la mafia ntê sò dumìnii taliani, e nun sulu ntâ Sicilia e ntô miridioni di l'Italia (Camorra a Nàpuli, Ndràngheta 'n Calabbria e Unurata sucità ntâ Sicilia), ma macari 'n Lumbardìa , comu si vidi ntê Promessi Sposi di Alessandru Manzuni: nfatti, nta lu rumanzu di Manzuni, la sucitati lumbarda dô seicentu veni discritta comu na sucitati mafiusa, cumpreta di tutti li carattirìstichi di l'urganizzazzioni mafiusa: lu liveddu di basi, unni cumannava don Rodrigo – lu liveddu mediu cu l'Innuminatu – e lu liveddu di “cùpula” unni c’era lu Conti ziu; li “bravi” èranu li killers, Egidio (l'amanti dâ Mònica di Monza) era lu cunfidenti, e lu cunzigghiuri era l'avvucatu Azzeccagarbugli.

Nta stu rumanzu dê Promesi sposi, s'attrova macari lu linguaggiu tìpicu mafiusu, comu si leggi ntô capìtulu “Vili”, unni li “bravi” di Don Rodrigo, doppu la “notte degli imbrogli” e lu fallitu rapimentu di Lucìa, minàzzanu lu cònsuli dô paisi di nun fari dinunzia a l'auturitati supra a chiddu c’avìa succidutu, pi quannu havivi cara la spìranza di moriri di malattìa.

Stu pinzeri di comu la mafia, o pi megghiu diri di comu lu cumpurtamentu di tipu mafiusu trasìu n Sicilia e nta tutta la pinìsula taliana, fu fattu di un studiusu eminenti di storia taliana e spiciarmenti siciliana.
Chiddu ca è supra scrittu è libbiramenti pigghiatu e traduciutu di “Sicilia da conoscere e da amare” dô Prufissuri Santi Correnti.

Lu stissu pinzeri vinni fattu di n'àutru granni sicilianu, Liunardu Sciascia, ca sutta veni ripurtamu pi cu havi la pacenzia di cuntinuari la littura.

Di Leonardo Sciascia – di “Quaderni Radicali” n. 30 e 31 – Anno XV Gennaio/Giugno 1991
(traduciutu ‘n libbirtati)

“Pi aviri n’idìa di comu era urigginariamenti la mafia, ni basta pinzari ê cunzidirazzioni ca Manzoni, ntê Promessi Sposi, cunta supra lu finòminu dâ braverìa. 
Sgherri a tipu i bravi, ô sirvizzu dê ntirissi e dê crapricci dê nòbbuli, foru ntâ Sicilia li primi asemplari dê mafiusi.
Ntâ Lumbardìa, na vota ca lu dumìniu spagnolu fu scanciatu cu chiddu astricu, cu li riformi suciali e canciamenti di l’ecunumìa, e mprimisi grazzi a la bona crianza dê funziunari di lu statu astricu e di tutta l’amministrazzioni di lu Statu, la braverìa fù scancillata di la sucitati.

Ntâ Sicilia, macari quannu li spagnoli nun ci furu cchiù, arristaru li stissi cunnizzioni dô dumìniu spagnolu.

Grazzi a na fiudalità arruganti, ca nun vulìa lassari li sò privileggi, chidda ca era prima bravarìa si trasfurmò cô tempu nzoccu è la mafia di oggi.

Nu statu, quali ca iddu è, camina bonu (o non camina) grazzi ê sò funziunari.
Ntâ Sicilia, nu funziunariu ca s’ammustrava anestu, ca nun si facìa currùmpiri, o nun si lassava nfruinzari dê putenti, vinìa lassatu sulu e alluntanatu.

Lu traspirimentu fu, e ancora è accussì, nu sistema aduttatu dô putiri mafiusu pi arrassari Talìa arrassari ntô Wikizziunariu nu funziunariu ca nun stava ô jucu.

La storia dâ Mafia fù, dunca, la storia dâ cumpricità dû Statu, accuminzannu dê Burboni e appoi dê Savoia e, pri finiri, dâ Ripùbbrica Taliana."

Pi dari ancora cchiù valìa a ssu cummincimentu, zoè ca lu cumpurtamentu mafiusu trasìu ntâ Sicilia cu li spagnoli, purtamu a paraguni n’àutra organizzazzioni criminali ditta macari idda “di stampu mafiusu” e ca spuntau n Campania nta stissa èbbica di la mafia ‘n Sicilia: la camorra napulitana. 

Nzoccu hamu cuntatu supra l’urìggini di la Mafia, qualamenti lu cuntu pò èssiri fattu pi la Camorra.

la palora “guappo” pruveni dâ palora spagnola “guapo” e nun manca â sumigghianza tra l’antichi dilinquenti napulitani, chiamati “ferraioli” – pi la capacità d'usari lu cuteddu (ferru) – e li spagnoli di la “società della Guardugna”, ca èranu mafiusi spagnoli di l’èbbica (latri e dilinquenti): cu la duminazzioni spagnola, accuminzau a Nàpuli l’usanza dô duellu cô cuteddu, ca facìa parti di la tradizzioni spagnola.
La stissa palora “camorra” pari ca nni veni dô nomu ca vinìa datu a banniti spagnoli, chiamati "gamurri" .

Lu “frieno” è lu statutu dâ camorra napulitana e lu rigulamentu.

Lu "frieno" napulitanu è paru paru lu stissu dô frieno dâ “Guardugna”!.

Ntô frieno dâ Guardugna ci sunnu li funnamenti essinziali appoi aduttati dâ camorra napulitana.

Rif.: Russo e Serao, nel loro libro, "La camorra. Origini, usi e costumi dell'annorata soggietà", Napoli 1907

 Anàlisi 
La mafia adotta cumpurtamenti basati supra un mudellu d'ecunumìa statali, ma è parallela e suttirrània. L'urganizzazzioni mafiusa pigghia li soi prufitti di nummirusi tipi d'attivitati criminali:
 tràfucu d'armi
 contraffazzioni
 contrabbannu di sicaretti, tabbacchi e àutri merci
 tràfucu di droga, droghi pisanti e leggî (principarmenti)
 tràfucu di pròfughi clannistini
 jocu d'azzardu
 prustituzzioni
 sichestri di pirsuna
 racket dî estorsioni (pizzu)
 furti
 appalti
 tràfucu di scafi
 frodi agrìculi contra stituzzioni nazziunali e europei.
 usura

 Mafî taliani 
 Cosa nostra - Sicilia
 Camorra - Campania
 'Ndrangheta - Calabbria
 Sacra Corona Unita - Pugghia
 Stidda - Sicilia

 Mafî straneri 
 Cosa nostra miricana - USA
 Mafia russa - Ex. Urss
 Yakuza - Giappuni
 Triadi - Cina
 Mafia bùlgara - Bulgarìa
 Mafia missicana - Mèssicu
 Mafia albanisi - Arbanìa
 Narcos - Colombia
 Mafia turca - Turchìa
 Mafia còrsa - Còrsica, Francia, Amèrica, Àfrica

 Libbra supra la mafia 
 La Giustizia è Cosa Nostra - A. Bolzoni e G. D'Avanzo - Mondadori
 Nel nome del padre - Claudio Fava - Baldini e Castoldi
 La quarta mafia. Storie di mafia in Puglia - Ruotolo Guido - Pironti
 Mafie e antimafie. Rapporto 96 - A cura di Luciano Violante - Laterza
 Mafia, politica e affari. 1943-91 - A cura di Nicola Tranfaglia - Laterza
 In nome del popolo italiano - A cura di Nando Dalla Chiesa - Rizzoli
 Storie di boss ministri tribunali giornali intellettuali - Nando Dalla Chiesa - Einaudi
 Il giudice ragazzino - Nando Dalla Chiesa - Einaudi
 Venticinque anni di mafia. C'era una volta la lotta alla mafia - Saverio Lodato - Rizzoli
 Amici come prima. Storie di mafia e politica nella Seconda Repubblica - Forgione Francesco - Editori Riuniti
 Joe Petrosino - Petacco Arrigo - Mondadori
 Il prefetto di ferro - Petacco Arrigo - Mondadori
 La mafia interpretata - Umberto Santino - Rubbettino
 La mafia, la morte il ricordo - Renate Siebert - Rubbettino
 Cose di Cosa Nostra - Falcone Giovanni; Padovani Marcelle - Rizzoli
 La mafia durante il Fascismo - Christopher Duggan - Rubbettino
 Yakuza: la Mafia Giapponese - Kaplan David e Dubro Alec - Edizioni Comunità
 Storia della mafia - Salvatore Lupo - Donzelli
 La mafia imprenditrice - Pino Arlacchi - Il Mulino
 La vita quotidiana della mafia dal 1950 ad oggi - Fabrizio Calvi - Rizzoli
 Storia della camorra. Dal '500 ai nostri giorni - Paliotti Vittorio - Newton & Compton
 Alle origini della 'ndrangheta la picciotteria - Nicaso Antonio - Rubbettino
 La sacra Corona Unita. Potere e segreto - Massari Monica - Laterza
 L'economia mafiosa - Mario Centorrino - Rubbettino
 I conti della mafia - Mario Centorrino - Rubbettino
 Economia assistita da mafia - Mario Centorrino - Rubbettino
 Mafia 'ndrangheta e camorra. Dagli atti della Commissione parlamentare - Fantò Enzo - Gangemi

 Film supra la mafia 
 Scarface (1932) reggìa di Howard Hawks
 In nome della legge (1949) regìa di Pietro Germi
 Salvatore Giuliano (1961) reggìa di Francesco Rosi
 A ciascuno il suo (1966) reggìa di Elio Petri
 Il giorno della civetta (1968) reggìa di Damiano Damiani
 Il sasso in bocca (1970) reggìa di Giuseppe Ferrara
 Il Padrino (1972) reggìa di Francis Ford Coppola
 Il Padrino parte II (1974) reggìa di Francis Ford Coppola
 Il prefetto di ferro (1977) reggìa di Pasquale Squitieri
 Corleone (1978) reggìa di Pasquale Squitieri
 Mi manda Picone (1983) reggìa di Nanni Loy
 Scarface (1983) regìa di Brian De Palma
 Cento giorni a Palermo (1984) reggìa di Giuseppe Ferrara
 Pizza Connection (1985) reggìa di Damiano Damiani 
 Black rain (1989) reggìa di Ridley Scott
 Il Padrino parte III (1990) reggìa di Francis Ford Coppola
 King of New York (1990) reggìa di Abel Ferrara
 Quei bravi ragazzi (1990) reggìa di Martin Scorsese
 La donna contro il racket dell'estorsione (1992) reggìa di Minbo No Onna
 La scorta (1993) reggìa di Ricky Tognazzi
 Giovanni Falcone (1993) reggìa di Giuseppe Ferrara
 Carlito's Way (1993) reggìa di Brian De Palma
 Casino (1995) reggìa di Martin Scorsese
 Hana-bi - Fiori di fuoco (1997) reggìa di Takeshi Kitano
 Tano da morire (1997) reggìa di Roberta Torre
 Testimone a rischio (1997) reggìa di Pasquale Pozzessere
 Donnie Brasco (1997) reggìa di Mike Newell
 Brother (2000) reggìa di Takeshi Kitano
 L'uccisione del sindacalista Placido Rizzotto (2000) reggìa di Pasquale Scimeca
 I cento passi (2000) reggìa di Marco Tullio Giordana
 Giancarlo, giornalista ragazzino (2001) reggìa di Maurizio Fiume
 Alla luce del sole (2005) reggìa di Roberto Faenza

 Lijami nterni 
Lupara
Lijami cû Wikizziunariu

 Lijami di fora 
Situ dû piriòdicu Antimafia Duemila
Rilazzioni dâ cummissioni parramintari antimafia
Relazione XXIII 31, pi capiri la storia ricenti dâ mafia, l'attivitati di finanziamentu e li ràdichi suciali dû finòminu.

Catigurìa:Sicilia
Catigurìa:Mafia